# Europos Sąjungos C 252/2020

| | ISSN 1977-0960 |
| --- | --- |
| Europos Sąjungos
  oficialusis leidinys | C 252 |
| | |
| Leidimas lietuvių kalba | Informacija ir pranešimai | 63 metai2020m. liepos 31d. |

ISSN 1977-0960

Europos Sąjungos

oficialusis leidinys

C 252

Leidimas lietuvių kalba

Informacija ir pranešimai

63 metai2020m. liepos 31d.

---

| Turinys | Puslapis |
| --- | --- |
| | II   Komunikatai |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI |
| | Europos Komisija |
| 2020/C 252/01 | Kelių transportui skirtas Judumo dokumentų rinkinys I. Komisijos pareiškimas | 1 |

Turinys

Puslapis

II   Komunikatai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI

Europos Komisija

2020/C 252/01

Kelių transportui skirtas Judumo dokumentų rinkinys I. Komisijos pareiškimas

1

---

| LT | |
| --- | --- |

LT

---

II Komunikatai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI

Europos Komisija

| 31.7.2020 | LT | Europos Sąjungos oficialusis leidinys | C 252/1 |
| --- | --- | --- | --- |

31.7.2020

LT

Europos Sąjungos oficialusis leidinys

C 252/1

---

Kelių transportui skirtas Judumo dokumentų rinkinys I. Komisijos pareiškimas

(2020/C 252/01)

Komisija atkreipia dėmesį į 2020 m. liepos 15 d. Tarybos ir Europos Parlamento priimsimus Judumo dokumentų rinkinio I socialinius ir rinkos ramsčius (1).

Šiame pasiūlyme numatyta reikšmingų socialinių pokyčių. Tačiau Komisija apgailestauja, kad į Tarybos ir Europos Parlamento pasiektą susitarimą įtraukti elementai, kurie neatitinka Europos žaliojo kurso tikslų ir Europos Vadovų Tarybos patvirtinto tikslo iki 2050 m. užtikrinti, kad ES poveikis klimatui būtų neutralus. Šie elementai – privalomas transporto priemonės grąžinimas į įsisteigimo valstybę narę kas 8 savaites ir mišriojo vežimo operacijoms nustatyti apribojimai. Šios priemonės nebuvo numatytos 2017 m. gegužės 31 d. Komisijos priimtuose pasiūlymuose ir nebuvo atliktas jų poveikio vertinimas. Nustačius pareigą grąžinti sunkvežimį, transporto sistema taps neveiksminga ir padidės nereikalingas išmetamųjų teršalų kiekis, tarša ir spūstys, o dėl mišriajam vežimui taikomų apribojimų sumažės jo, kaip krovinių vežimo daugiarūšiu transportu operacijoms naudojamos priemonės, veiksmingumas.

Dabar Komisija atidžiai įvertins šių dviejų aspektų poveikį klimatui, aplinkai ir bendrosios rinkos veikimui. Komisija tai padarys atsižvelgdama į Žaliąjį kursą ir transporto priklausomybės nuo iškastinio kuro mažinimo bei aplinkos apsaugos priemones, kartu užtikrindama, kad bendroji rinka veiktų tinkamai.

Atlikusi poveikio vertinimą, Komisija prireikus pasinaudos teise prieš įsigaliojant šioms dviem nuostatoms pateikti tikslinį pasiūlymą dėl teisėkūros procedūra priimamo akto.

---

(1)  2020 m. liepos 15 d. Europos Parlamento ir Tarybos reglamentas (ES) 2020/1054, kuriuo iš dalies keičiami Reglamentas (EB) Nr. 561/2006, kiek tai susiję su būtiniausiais reikalavimais dėl maksimalios kasdienio bei kassavaitinio vairavimo trukmės, minimalių pertraukų ir kasdienio bei kassavaitinio poilsio laikotarpių, ir Reglamentas (ES) Nr. 165/2014, kiek tai susiję su vietos nustatymu tachografais (OL. L 249, 2020.7.31, p. 1.).

2020 m. liepos 15 d. Europos Parlamento ir Tarybos reglamentas (ES) 2020/1055, kuriuo iš dalies keičiami reglamentai (EB) Nr. 1071/2009, (EB) Nr. 1072/2009 ir (ES) Nr. 1024/2012, siekiant juos suderinti su pokyčiais kelių transporto sektoriuje (OL. L 249, 2020.7.31, p. 17.).

2020 m. liepos 15 d. Europos Parlamento ir Tarybos direktyva (ES) 2020/1057, kuria nustatomos konkrečios su Direktyva 96/71/EB ir Direktyva 2014/67/ES susijusios kelių transporto vairuotojų komandiravimo taisyklės ir iš dalies keičiamos Direktyvos 2006/22/EB nuostatos dėl vykdymo užtikrinimo reikalavimų ir Reglamentas (ES) Nr. 1024/2012 (OL. L 249, 2020.7.31, p. 49.).

---